“ม33เรารักกัน” วันแรก เงินสะพัด 11,441 ลบ.! แจ้งกลุ่มทบทวนสิทธิ รีบยื่นภายใน 28 มี.ค.นี้
“ม33เรารักกัน” วันแรก เงินสะพัด 11,441 ลบ.! แจ้งกลุ่มทบทวนสิทธิ รีบยื่นภายใน 28 มี.ค.นี้ 
“ม33เรารักกัน” วันแรก เงินสะพัด 11,441 ลบ.! แจ้งกลุ่มทบทวนสิทธิ รีบยื่นภายใน 28 มี.ค.นี้
23 มี.ค. 2564

นายสุชาติ ชมกลิ่น รัฐมนตรีว่าการกระทรวงแรงงาน เผย ความคืบหน้าโครงการ ม33เรารักกัน หลังโอนเงินงวดแรก 1,000 บาท ให้แรงงานเมื่อวานนี้ (22 มี.ค.64) ผ่านฉลุย มีผู้กดเข้าร่วมโครงการแล้ว จำนวน 5,720,967 คน หรือคิดเป็น 77% ของผู้ได้รับสิทธิ มีเงินเข้าสู่ระบบและเกิดประโยชน์แก่พี่น้องแรงงาน5,720,967,000 บาท เกิดเงินหมุนเวียนในระบบเศรษฐกิจระยะสั้นคิดเป็นเม็ดเงินมูลค่าสูงถึง 11,441 กว่าล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าโครงการ ม33เรารักกันว่า หลังจากที่วานนี้ (22 มี.ค.64) เป็นวันที่ได้มีการโอนเงินงวดแรก จำนวน 1,000 บาท ให้กับผู้ประกันตนมาตรา 33 ที่ได้รับสิทธิ ซึ่งข้อมูล ณ วันที่ 22 มี.ค.64 เวลา 08.00 น. พบว่า มีผู้กดเข้าร่วมโครงการแล้ว จำนวน 5,720,967 คน หรือคิดเป็น 77% ของผู้ได้รับสิทธิ ซึ่งทำให้สามารถมีเงินเข้าสู่ระบบและเกิดประโยชน์แก่พี่น้องแรงงาน จำนวน  5,720,967,000 บาท และเมื่อพี่น้องแรงงานนำไปซื้อสินค้าและบริการผ่านแอปพลิเคชั่น ‘เป๋าตัง’ ทำให้มีเงินหมุนเวียนในระบบเศรษฐกิจระยะสั้นคิดเป็นเม็ดเงินมูลค่าสูงถึง 11,441 กว่าล้านบาท
“ผมได้สั่งการให้สำนักงานประกันสังคมทุกแห่งทั่วประเทศติดตามสถานการณ์และรายงานผลการดำเนินงานให้ทราบ ซึ่งภาพรวมทั่วประเทศยังไม่พบปัญหาข้อขัดข้องใดๆ ส่วนงวดถัดไปจะโอนตามลำดับ คือ งวดที่ 2 วันที่ 29 มี.ค.64 งวดที่ 3 วันที่ 5 เม.ย.64 และงวดที่ 4 วันที่ 12 เม.ย.64 จนครบ 4,000 บาท ซึ่งผู้มีสิทธิสามารถใช้เงินซื้อสินค้าและบริการตั้งแต่เวลา 06.00 – 23.00 น. และวงเงินคงเหลือสามารถสะสมได้ภายในวันที่ 31 พ.ค.64 เท่านั้น” รมว.แรงงาน ระบุ
ส่วนกรณีการตรวจสอบสถานะผู้ได้รับสิทธิผ่านทาง www.ม33เรารักกัน.com และกดยืนยันตัวตนผ่านแอปฯ ‘เป๋าตัง’จนถึงวันที่ 31 พ.ค.64 หากตรวจสอบแล้วไม่มีสิทธิ จะต้องรีบทบทวนสิทธิ ตั้งแต่วันที่ 15 -28 มี.ค.64 โดยกลุ่มแรก คือผู้ยังไม่ได้ลงทะเบียนมาก่อนกับชื่อ นามสกุลผิดให้ทบทวนผ่านเว็บไซต์ www.ม33เรารักกัน.com กลุ่มที่ 2 ผู้ไม่มีสมาร์ทโฟน ลงทะเบียนแล้วแต่ระบบแจ้งว่าไม่ได้อยู่ในมาตรา 33 ต้องไปทบทวนสิทธิที่ สำนักงานประกันสังคมกรุงเทพมหานครพื้นที่/จังหวัด/สาขา ทั่วประเทศตั้งแต่เวลา 08.30 – 17.00 น.ทุกวันไม่เว้นวันหยุดราชการ โดยให้นำบัตรประชาชนแบบสมาร์ทการ์ดมาด้วย